**Caritas Norge** er en hjelpeorganisasjon med utspring fra den katolske kirken i Norge og driver nødhjelpsarbeid og langsiktig bistandsarbeid i Asia, Afrika og Latin-Amerika – og integreringsarbeid i Norge. 

Caritas Norges visjon er en verden uten sult og fattigdom, hvor alle mennesker kan leve i verdighet.

Organisering
------------

Organisasjonen ble etablert i 1952 under navnet Norsk katolsk flyktninghjelp. I 1964 ble Caritas Norge en selvstendig stiftelse, først under Oslo katolske bispedømme, deretter under Norsk katolsk bisperåd – som omfatter Oslo katolske bispedømme og Tromsø- og Trondheim stift. 

Organisasjonen samarbeider internasjonalt gjennom partnerskap med et nettverk av nasjonale Caritas-organisasjoner i Caritas Internationalis og Caritas Europa. Caritas arbeider for å nå de mest vanskeligstilte verden over med utgangspunkt i kirkens sosiallære, humanitære prinsipper og de universelle menneskerettighetene. 

All hjelp gis uavhengig av mottakernes tro, kjønn og etniske tilhørighet. I Norge samarbeider Caritas blant annet med Caritas-grupper i lokale menigheter, ulike diasporagrupper, Norges Unge Katolikker og de to katolske bispedømmene.  

I Oslo driver Caritas Norge et ressurssenter og samarbeider tett med ressurssentre drevet av lokale Caritas-organisasjoner i Bergen, Stavanger, Trondheim, Tromsø og Drammen. Caritas Norge driver også au pair-sentre i de største byene på oppdrag fra Utdanningdirektoratet (UDI).    

Organisasjonen utgir magasinet CaritasINFO.

Arbeidsområder
--------------

Matsikkerhet er en hovedprioritet for Caritas Norges utviklingsarbeid, både når det gjelder programarbeid i samarbeidsland og påvirkningsarbeid i Norge. 

Organisasjonen startet sine første internasjonale hjelpeprosjekter i 1956 og arbeider for en økt satsing på bærekraftig og klimarobust matproduksjon med økt støtte til småbønder og kvinner. De driver også med nødhjelp og langsiktig landbruksstøtte til mennesker i Asia, Afrika og Latin-Amerika. 

Caritas Norge arbeider også med langsiktig utvikling, fred og forsoning, demokratibygging, godt styresett og utdanning.  

### Ressurssenter for arbeidsinnvandrere og flyktninger

I Norge driver organisasjonen ressurssenter i Oslo for arbeidsinnvandrere og flyktninger for bedre integrering, aktiviteter i asylmottak og er anerkjent som nasjonalt ressursmiljø på integreringsfeltet over statsbudsjettet. Målet er å løfte innvandrere og deres familier ut av fattigdom og inn i aktiv samfunnsdeltakelse og arbeid. Det gjøres gjennom å tilby norskundervisning, samfunns- og arbeidsmarkedskunnskap, juridisk rådgivning og generell rådgiving og veiledning.

### Caritas-sentre

Katolske menighetene drifter også Caritas-sentre i byene Bergen, Stavanger, Trondheim, Tromsø, Arendal og Drammen med støtte fra Caritas Norge. Fra 2017 har Caritas Norge også drevet au pair-sentre i de største norske byene på oppdrag fra UDI.

Økonomi
-------

Caritas Norge får økonomisk støtte fra private og offentlige institusjoner. Inntektene til Caritas Norge har økt jevnt og organisasjonen har siden 2018 hatt en omsetning på over 100 millioner kroner. 96 prosent av inntektene i 2018 gikk til formålet, 1,6 prosent til administrasjon og 2,5 prosent til innsamling.  

Caritas Norge er medlem av Innsamlingskontrollen og registrert i Innsamlingsregisteret.

Referanser
----------

1. ↑  «Migrason og integrering». Caritas Norge. Besøkt 14. februar 2020.
2. ↑  «Caritas har startet au pair-senter». *Caritas Norge*. 17. august 2017. Arkivert fra originalen 14. august 2020. Besøkt 14. februar 2020.

Eksterne lenker
---------------

* (no) Offisielt nettsted Rediger på Wikidata
* (no) Caritas Norge på Twitter Rediger på Wikidata

* (no) Caritas Norge på Facebook Rediger på Wikidata

* (no) Caritas Norge på Instagram Rediger på Wikidata

* (no) Caritas Norge på YouTube Rediger på Wikidata

* (no) Caritas Norge på Flickr Rediger på Wikidata

| * v
* d
* r
Medlemmer i RORG-samarbeidet |
| --- |
| 
* Atlas-Alliansen
* Norges Fredslag
* Framtiden i våre hender (FIVH)
* Regnskogsfondet
* Utviklingsfondet
* Miljøagentene
* Fellesutvalget for Palestina
* Norges Kristne Råd - Global Info
* Latin-Amerikagruppene i Norge (LAG)
* FIVAS
* Afghanistankomitéen i Norge (AiN)
* Attac Norge
* Fellesrådet for Afrika
* Norges Vel
* Høyres Studieforbund- Aftenskolen
* FORUT
* Strømmestiftelsen
* Populus - studieforbundet folkeopplysning
* Kristelig Folkepartis Studieforbund (KrFS)
* Caritas Norge
* Kirkes nord/sør-informasjon (KUI)
* Operasjon Dagsverk (OD)
* Senterpartiets Studieforbund (SpS)
* KFUK-KFUM Global
* Hei verden
* Norges Naturvernforbund
* Namibiaforeningen
* Folkehøgskolerådets internasjonale utvalg
* FOKUS
* Global.no
* SAIH
* Den norske Burmakomité
* CARE Norge
* Plan Norge
* Arbeidernes Opplysningsforbund (AOF)
* Landsorganisasjonen i Norge (LO)
* Landsrådet for Norges barne- og ungdomsorganisasjoner (LNU)
* Vennskap Nord/Sør
* Slett U-landsgjelda (SLUG)

 |

|  |  |
| --- | --- |
| Oppslagsverk/autoritetsdata | VIAF **·** ISNI **·** Brønnøysundregistrene
 |